गांव लोहगढ़ में स्थित एक मोबाइल शॉप में सेंध लगाकर लाखों रूपये का सामान चुराकर ले गए चोर। इस घटना की जानकारी चौटाला पुलिस चौकी में दर्ज करवाई गई है। पुलिस को दी शिकायत में गांव लोहगढ़ निवासी निर्मल सोनी पुत्र फतेह सिंह ने कहा है कि वह गांव में मोबाइल शॉप चलाता है और बीती रात दुकान बंद कर घर चला गया। सुबह आकर देखा तो दुकान के ताले टूटे हुए थे और दुकान में रखे दो लैपटॉप, नये-पुराने मोबाइल व अन्य सामान सहित गले में रखी 12 हजार रूपये की नगदी गायब थी। चोरी हुए सामान की कीमत लगभग 1 लाख 20 रूपये की आंकी गई है। पुलिस ने निर्मल सोनी की शिकायत पर अज्ञात चोरों के खिलाफ मामला दर्ज कर आगे की जांच आरंभ कर दी है।